Electrolux
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
AB Electrolux er et svensk industrikonsern som blant annet er en av verdens ledende produsenter av husholdningsapparater. Det ble grunnlagt i 1910 som Elektromekaniska AB. Konsernet fikk navnet Elektrolux i 1919 etter sammenslutning med AB Lux som ble grunnlagt i 1901. Deres nåværende skrivemåten er fra 1957. Hovedkontoret ligger i Stockholm, Sverige.
Foruten å være en av verdens ledende produsenter av husholdningsapparater som komfyrer, vaskemaskiner, kjøleskap, fryseskap og støvsugere, produserer selskapet også storkjøkkenanlegg, vaskeriutstyr, kjøleutstyr, gressklippere, hagetraktorer, diamantverktøy med mer. Electrolux eier en rekke kjente europeiske varemerker som AEG, Zanussi og Rex innen hvitevarer og andre husholdningsprodukter.I 2020 hadde Electrolux en omsetning på omtrent 116 milliarder svenske kroner og rundt 48 000 ansatte. Finans- og industrimannen Axel Wenner-Gren var selskapets hovedeier fra 1919 til 1956. Fra 1956 kontrolleres Electrolux av Wallenberg-familien, nå gjennom investeringsselskapet Investor AB. Historikk Elektromekaniska og Lux produserte opprinnelig begge støvsugere, det første kjøleskapet ble lansert i 1925. Fra 1960-årene har konsernet ekspandert raskt. Blant selskapene som er overtatt, er svenske ElektroHelios (1962, fra ASEA), gressklipperprodusenten Flymo i 1968, amerikanske National Union Electric i 1974, italienske Zanussi (1984, hvitevarer), amerikanske White Consolidated (1986, hvitevarer) og divisjonen for husholdningsapparater i tyske AEG i 1994.Tidligere eide Electrolux metallprodusenten Gränges (1980–1997), kontorutstyrselskapet Facit (1973–1983), hagemaskin- og motorsagprodusenten Husqvarna (1978-2006), samt virksomheter innen byggevarer, landbruksmaskiner, gjenvinning med mer. Electrolux i Norge Electrolux opprettet et norsk datterselskap allerede i 1920, og fra 1930 ble det produsert støvsugere. Fra 1967 til 2001 produserte konsernet dessuten komfyrer (Elektra) i Eidsvoll, en virksomhet overtatt fra Per Kure A/S, og fra 1981 til 1984 gressklippere, hagetraktorer og jord- og snøfresere i Askim etter å ha overtatt Norlett (grunnlagt 1948 som Norsk Lettmetall).Motorsagprodusenten Jobu i Drøbak (grunnlagt i 1948) ble overtatt av Electrolux og nedlagt i 1983. Frem til 2006 hadde Elektrolux produksjon av motorsager (tidligere også gressklippere) i Sarpsborg gjennom Husqvarna. Denne fabrikken ble nedlagt i 2021. Les mer i Store norske leksikon økonomi og næringsliv i Sverige industri hvitevarer Eksterne lenker Electrolux' nettsider